Microsoft Paint

Microsoft Paint on Windowsin mukana tuleva piirto-ohjelma. Se tukee BMP-, JPEG, GIF-, PNG- ja TIFF-kuvaformaatteja.

Paint perustuu ZSoftin PC Paintbrush -ohjelmaan, jonka Microsoft lisensoi ja toimitti hiirensä mukana. ZSoft siirsi PC Paintbrushin Windowsille ja Microsoft toimitti sen jälleen hiirensä ohjelmapaketin mukana Windows 2.0:lle. Windows 3.0:n myötä Paintbrushista tuli osa Windowsia.https://forum.winworldpc.com/discussion/9666/software-spotlight-zsoft-pc-paintbrush

Uusi versio Paintista otettiin käyttöön Windows 95:ssa jolloin nimi muutettiin Paintiksi, tässä käytettyjä kuvakkeita ja väripalettia käytettiin vielä Windows XP:ssä. Windows Vistassa työkalurivin kuvakkeet ja oletus väripaletti muuttuivat. Lisäominaisuuksia tässä versiossa olivat myös kumoamistasojen lisääntyminen, zoomausliukusäädin ja rajaus. Windows 7:ssa Paintiin tuli lisää siveltimiä. Myös tuettujen kuvaformaattien määrä on lisääntynyt uudemmissa versioissa.

Paintin ominaisuuksiin kuuluu muun muassa erilaisia valintatyökaluja, värityökaluja, siveltimiä ja geometrisia kuvioita.
Lisäksi Paintissa on tekoäly, jolla voi luoda kuvia.https://mobiili.fi/2023/11/30/microsoft-paint-paivittyi-kuvia-luovalla-tekoalylla/: Julkaistu 2023, viitattu 7.9.2024.

 Katso myös 
 Paint-taide
 Paint.NET

 Lähteet 

 Aiheesta muualla 

 Microsoft.com – Paint overview 

Luokka:Windows-ohjelmat
Paint
Luokka:Piirto-ohjelmat